|  |  |  |
| --- | --- | --- |
| Titel | **Mit lykkelige liv** |  |
| Tema: | Lykke, venskab, sorg, savn |
| Fag: | Dansk |
| Målgruppe: | 2.-3.kl. klasse |
|  |  |
|  | Data om læremidlet:  **E-bog:** Rose lagercrantz, Høst og søn, 2011  Vejledningen her giver et overblik over den røde tråd i det pædagogiske overlay, der knytter sig til e-bogen ”Mit lykkelige liv”. Det pædagogiske overlay kan bookes sammen med e-bogen og består af mål for undervisningen, en række opgaver og refleksionsøvelser samt eksterne ressourcer, som eleverne tilgår gennem aktivering af markeringer i selve romanteksten. Overlayet giver derfor god mulighed for at arbejde meget tekstnært i fortolknings-fællesskabet.  **Faglig relevans/kompetenceområder**  Det pædagogiske overlay arbejder indenfor kompetenceområderne **Læsning,** **Fremstilling** og **Fortolkning**.  Læringsmål og tegn på læring:   * **Jeg kan læse på linjerne, mellem linjerne og bag linjerne i teksten**   - jeg kan svare på spørgsmål, hvor svaret står i teksten.  - jeg kan svare på spørgsmål, hvor jeg skal tænke mig til svaret ud fra de oplysninger, jeg har fået i teksten.  - Jeg kan svare på spørgsmål, hvor svaret skal findes i min egen viden om emnet.   * **Jeg kan lave et skriftligt referat af en roman.**   - I indledningen fortæller jeg om personerne i bogen og om hovedpersonens problem.  - I midten fortæller jeg, hvordan problemet udvikler sig.  - I afslutningen fortæller jeg, hvordan problemet løses.  Overlayets konkrete udformning  Overlayet organiserer sig omkring litteraturarbejdets traditionelle tre faser:  **Før du læser**  For at få eleverne tunet ind på romanens univers er der lagt markeringer ind i overlayet, der får læserne omkring:   * Forsiden * Forfatteren * Læseformål * Begrebsafklaring af ordet lykke   **Mens du læser**  Overlayet består i selve læsefasen af gennemgående opgaver:  Kapitlets sidste ord er markeret og gemmer spørgsmål til besvarelse af eleven. Spørgsmålene fordeler sig således, at svarene skal findes på linjerne, mellem linjerne og bag linjerne.  **Efter du har læst**  Som afslutning på arbejdet med skal eleverne inddele teksten i 3 dele :  indledning: personerne og problemet præsenteres  midte: problemet udvikler sig  afslutning: problemet løses – personen kommer videre  Endeligt skal eleven lave et skriftligt referat af teksten ud fra inddelingen af teksten.  **Samlet oversigt over markeringsfarver i overlayet:**   * Grøn: opgaver til eleven * Blå: ord- og begrebsafklaring / kommentar * Orange: billeder, der støtter forforståelsen af teksten  Supplerende materialer Følgende er forslag til supplerende materialer, der kan lånes på dit lokale CFU.   * *Pigen med den sorte kuffert, Christine Lund Jacobsen,* <http://mitcfu.dk/51830415> | |